CELEX: 22013D0086
Language: da
Date: 2013-05-03 00:00:00
Title: Det Blandede EØS-udvalgs afgørelse nr. 86/2013 af 3. maj 2013 om ændring af bilag XII (Frie kapitalbevægelser) til EØS-aftalen

31.10.2013   
            
            
               DA
            
            
               Den Europæiske Unions Tidende
            
            
               L 291/51
            
         DET BLANDEDE EØS-UDVALGS AFGØRELSE
   Nr. 86/2013
   af 3. maj 2013
   om ændring af bilag XII (Frie kapitalbevægelser) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
   ud fra følgende betragtninger:
   
               (1)
            
            
               Europa-Parlamentets og Rådets forordning (EF) nr. 924/2009 af 16. september 2009 om grænseoverskridende betalinger i Fællesskabet og om ophævelse af forordning (EF) nr. 2560/2001 (1) skal indarbejdes i EØS-aftalen.
            
         
               (2)
            
            
               Europa-Parlamentets og Rådets forordning (EU) nr. 260/2012 af 14. marts 2012 om tekniske og forretningsmæssige krav til kreditoverførsler og direkte debiteringer i euro og om ændring af forordning (EF) nr. 924/2009 (2) skal indarbejdes i EØS-aftalen.
            
         
               (3)
            
            
               Bilag XII til EØS-aftalen bør derfor ændres —
            
         VEDTAGET DENNE AFGØRELSE:
   Artikel 1
   I bilag XII til EØS-aftalen foretages følgende ændringer:
   
               1)
            
            
               Teksten i punkt 3 (Europa-Parlamentets og Rådets forordning (EF) nr. 2560/2001) affattes således:
               »32009 R 0924: Europa-Parlamentets og Rådets forordning (EF) nr. 924/2009 af 16. september 2009 om grænseoverskridende betalinger i Fællesskabet og om ophævelse af forordning (EF) nr. 2560/2001 (EUT L 266 af 9.10.2009, s. 11) som ændret ved:
               
                           —
                        
                        
                           
                              32012 R 0260: Europa-Parlamentets og Rådets forordning (EU) nr. 260/2012 af 14. marts 2012 (EUT L 94 af 30.3.2012, s. 22).
                        
                     Forordningens bestemmelser læses ved anvendelsen af denne aftale med følgende tilpasning:
               Artikel 2, nr. 12), affattes således:
               
                  » »mikrovirksomhed«: en virksomhed, der på det tidspunkt, hvor aftalen om betalingstjenesten indgås, er ethvert foretagende, uanset dets retlige form, der udøver en økonomisk aktivitet. Herunder hører især foretagender, der i form af enkeltmandsvirksomheder eller familievirksomheder udøver en håndværksmæssig aktivitet eller andre aktiviteter, samt partnerskaber eller foreninger, der regelmæssigt udøver en økonomisk aktivitet. Kategorien af mikrovirksomheder og SMV'er omfatter virksomheder, som beskæftiger under 250 personer, og som har en årlig omsætning på højst 50 mio. EUR og/eller en samlet årlig balance på højst 43 mio. EUR. I kategorien SMV'er forstås ved mikrovirksomheder virksomheder, som beskæftiger under 10 personer, og som har en årlig omsætning eller en samlet årlig balance på højst 2 mio. EUR.« «
               
            
         
               2)
            
            
               Følgende indsættes efter punkt 3 (Europa-Parlamentets og Rådets forordning (EF) nr. 924/2009):
               
                           »3a.
                        
                        
                           
                              32012 R 0260: Europa-Parlamentets og Rådets forordning (EU) nr. 260/2012 af 14. marts 2012 om tekniske og forretningsmæssige krav til kreditoverførsler og direkte debiteringer i euro og om ændring af forordning (EF) nr. 924/2009 (EUT L 94 af 30.3.2012, s. 22).
                           Forordningens bestemmelser læses ved anvendelsen af denne aftale med følgende tilpasning:
                           Artikel 2, nr. 23), affattes således:
                           » »mikrovirksomhed«: en virksomhed, der på det tidspunkt, hvor aftalen om betalingstjenesten indgås, er ethvert foretagende, uanset dets retlige form, der udøver en økonomisk aktivitet. Herunder hører især foretagender, der i form af enkeltmandsvirksomheder eller familievirksomheder udøver en håndværksmæssig aktivitet eller andre aktiviteter, samt partnerskaber eller foreninger, der regelmæssigt udøver en økonomisk aktivitet. Kategorien af mikrovirksomheder og SMV'er omfatter virksomheder, som beskæftiger under 250 personer, og som har en årlig omsætning på højst 50 mio. EUR og/eller en samlet årlig balance på højst 43 mio. EUR. I kategorien SMV'er forstås ved mikrovirksomheder virksomheder, som beskæftiger under 10 personer, og som har en årlig omsætning eller en samlet årlig balance på højst 2 mio. EUR.« «
                        
                     
         Artikel 2
   Den islandske og den norske udgave af forordning (EF) nr. 924/2009 og forordning (EU) nr. 260/2012, der offentliggøres i Den Europæiske Unions Tidendes EØS-tillæg er begge autentiske.
   Artikel 3
   Denne afgørelse træder i kraft den 4. maj 2013, forudsat at alle meddelelser er indgivet til Det Blandede EØS-udvalg, jf. EØS-aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 3. maj 2013.
      
         
            På Det Blandede EØS-udvalgs vegne
         
         Gianluca GRIPPA
         
            Formand
         
      
   
   
      (1)  EUT L 266 af 9.10.2009, s. 11.
   
      (2)  EUT L 94 af 30.3.2012, s. 22.
   
      (3)  Forfatningsmæssige krav angivet.